Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2423

a) A mesterképzési szakon végzettek ismerik: - az építészeti tervező munkához szükséges elméleti és gyakorlati ismereteket, - az építészeti terek és formák, az arányok és tömegek kezelésének módját, - az építészeti tervezéshez szükséges ismeretek rendszerezésének, az információk és új jelenségek integrálásának módszereit, - a problémamegoldó technikákat, - az építészeti alkotómunkához elengedhetetlenül szükséges mérnöki megoldásokat, a korszerű épületszerkezeteket, az építőanyagok tulajdonságait, - a történeti korok építési kultúráját, a hazai és az egyetemes építészettörténetet, - az építészethez kötődő társművészeteket és társtudományokat, - a különböző térábrázolási módszerek történetének elméletét és gyakorlatát, - az építészeti terek és formák megfelelő kialakításának, a lépték helyes megválasztásának módszereit, - a különböző technikákkal, anyagokkal és színekkel elérhető hatásokat, - a szabadkézi és számítógépes építészeti ábrázolási technikákat, - a megfelelő vizuális technikákat, - a fenntartható, környezetbarát technológiákat, - a tervezési feladatok megoldásához szükséges írásos dokumentációk elkészítési módjait.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes